पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के संतकबीर नगर जिले में रह रहे प्रेमी से शादी करने के लिए एक लड़की मुम्बई से यहां पहुंच गई। बताया जा रहा है कि यहां युवक तो नहीं मिला लेकिन युवती का आरोप है कि परिजनों ने उसे बंधक बना कर उसके साथ मारपीट की है। साथ ही उसे भद्दी भद्दी गालियां भी दी गयी हैं। युवती ने मामले की शिकायत बखिरा थाने में दर्ज कराई है।
कई साल से चल रहा था प्रेम प्रसंग, युवती का आरोप शारीरिक संबंध भी बनाये
आरोपी युवक कय्यूम संतकबीरनगर के मुंडेरी गांव का रहने वाला है। जबकि युवती मुंबई की रहने वाली है। युवती का कहना है कि कय्यूम मुंबई में काम करता है। वहीं दोनों की मुलाकात हुई। दोनों के बीच प्रेम संबंध भी हो गए। युवती ने बताया कि कय्यूम ने शादी का झांसा देकर शारीरिक संबंध भी बनाये। जब भी उससे शादी के लिए कहती वह टाल दिया करता था। फिर शादी का वादा कर वह अपने गांव चला आया।
पुलिस ने मिलाने का किया था वादा
युवती का आरोप है कि बीते 15 दिन पहले भी वह गांव पहुंची थी लेकिन जब आरोपी प्रेमी गांव में नहीं मिला तब उसने खलीलाबाद पुलिस से शिकायत की तो पुलिस ने 15 दिन में दोनों को मिलाने का वादा किया था। लेकिन जब युवती 15 दिन बाद युवक के गांव पहुंची तो कय्यूम तो नहीं मिला लेकिन उसके परिजनों ने युवती की जमकर पिटाई की। जिसके बाद युवती संबंधित थाने में शिकायत दर्ज कराने पहुंच गयी।
युवती का आरोप-यूपी पुलिस बिकी हुई है
युवती का कहना है कि जब 15 दिन पहले संतकबीरनगर पुलिस ने उसे कय्यूम से मिलवाने का आश्वासन दिया तो उसे पकड़ कर लाये। उसके परिजन कह रहे हैं कि वह मुंबई में है तो मुंबई कोई विदेश में तो है नहीं। परिजन कहते हैं कि पुलिस हमारे साथ है।
युवती ने आरोप लगाया है कि मुझे लगता है कि यूपी पुलिस बिकी हुई है। युवती ने कहा कि मै अकेली लड़की अब यूपी में कहा जाउंगी। मेरे साथ कुछ हो गया तो कौन जिम्मेदार होगा। लड़की ने कहा कि कार्यवाई नहीं हुई तो मै आत्महत्या कर लुंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn